[ca] La grip i la COVID-19, malalties infeccioses causades pels virus respiratoris influenza i SARS-CoV-2, són un problema major de salut pública a nivell mundial ja que han estat responsables de pandèmies catastròfiques per a la humanitat al llarg de la història i comporten una gran morbimortalitat, especialment en aquells pacients que ingressen a la unitat de cures intensives (UCI) amb pneumònia viral. Tot i els avenços per a la seva detecció precoç, mesures preventives com la vacunació i millores en el tractament de suport, les seves taxes de mortalitat continuen sent inacceptablement elevades. Per això, és imperatiu determinar quines teràpies poden millorar el pronòstic dels pacients que pateixen aquestes malalties en les formes més greus. D'acord amb les premisses esmentades, s'ha proposat la justificació de la present tesi doctoral, a fi d'identificar estratègies de tractament que puguin impactar en la mortalitat dels pacients crítics amb grip greu i COVID-19. La investigació s'ha centrat a estudiar l'efectivitat del tractament antiviral amb oseltamivir en els pacients amb grip greu, així com a avaluar l'impacte en la mortalitat a UCI del tractament coadjuvant amb corticosteroids en pacients amb pneumònia per grip i COVID-19. La investigació es recolza amb l'evidència científica procedent de quatre articles publicats a revistes científiques d'interès a l'àmbit de la medicina intensiva. Les dades obtingudes prospectivament per a la realització dels estudis han procedit de dues fonts diferents. La primera, del registre espanyol de grip greu i, la segona de la base de dades del registre espanyol de pacients crítics amb COVID-19, ambdues promogudes pels grups de treball respectius de la Societat Espanyola de Medicina Intensiva Critica i d'Unitats Coronàries ( SEMICYUC). Tots dos registres, de caràcter epidemiològic, han permès la culminació dels quatre projectes observacionals multicèntrics a nivell nacional. La metodologia duta a terme en cada estudi va ser rigorosa, per tal de tractar de controlar i disminuir els diferents biaixos derivats de la naturalesa observacional de la investigació. Els principals resultats van revelar que el tractament amb oseltamivir redueix la mortalitat en UCI dels pacients amb grip greu, i és especialment beneficiós si s'administra de manera precoç. En contraposició, el tractament coadjuvant amb corticosteroids va incrementar la mortalitat en els pacients amb pneumònia per grip. Pel que fa a la COVID-19, el tractament amb corticosteroids es va associar amb un efecte temps dependent en la supervivència, amb benefici inicial, mentre que la seva administració va resultar desfavorable a llarg termini. Així mateix, l'efecte dels corticosteroids en la mortalitat va variar en funció de certs subgrups o fenotips clínics, fet que genera noves hipòtesis i planteja la possibilitat que l'efectivitat del tractament podria dependre de la resposta immunològica individual de la infecció viral. Dins aquest marc, les nostres troballes advoquen per promoure futures línies de recerca clínica encaminades a una medicina personalitzada de més precisió a la COVID-19, dirigides a la identificació de conjunts de pacients que puguin obtenir clars beneficis clínics derivats del tractament amb corticosteroides sense que s'associïn, posteriorment, amb resultats desfavorables.

[en] Flu and COVID-19, infectious diseases caused by influenza and SARS-CoV-2 respiratory virus, are a major public health problem worldwide due to their capacity of developing catastrophic pandemics for humanity thorough history leading to significant morbimortality, especially in those patients who need intensive care unit (ICU) admission due to viral pneumonia. Despite the advances for early diagnosis, preventive measures with vaccination and improvements in supportive care, the case fatality rates are unacceptably high. Therefore, it is imperative to determine which therapies can improve outcomes among patients who suffer these diseases in their most severe scene. In accordance with the aforementioned premises, the current doctoral thesis is warranted in order to identify which medical treatment strategies may impact on ICU mortality in critically ill patients with severe influenza and COVID-19. The research has focused on assessing the effectiveness of antiviral treatment with oseltamivir in severely ill patients with influenza, as well as evaluating the impact of adjuvant corticosteroids on mortality in patients admitted to the ICU both for influenza and COVID-19 pneumonia. The investigation is supported by the accomplishment of four articles published in scientific journals of interest in the field of the intensive care medicine. The research data was prospectively obtained from two different sources. The former, came from the Spanish registry of severe influenza and, the latter, from the Spanish database of critical COVID-19 patients, both endorsed by the respective working groups of the Spanish Society of Intensive Critical Care Medicine and Coronary Units (SEMICYUC). Both epidemiological registries, permitted the four projects to be performed through nationwide multicenter observational studies. The implemented methodology in each study was rigorous in order to control and reduce different biases derived from the observational nature of the research. The main results showed that oseltamivir treatment reduced ICU mortality of critically ill patients with severe influenza and the treatment was especially beneficial when administered early. Conversely, adjuvant corticosteroid treatment increased ICU mortality among patients with influenza pneumonia. Regarding to COVID-19 disease, corticosteroid treatment was associated with time-dependent effects on ICU survival, with short-term benefit, although the treatment resulted in detrimental effects in long-term. In fact, the effects of corticosteroids on mortality varied across some subgroups or clinical phenotypes, which generates new hypothesis and raises the possibility that the effectiveness to treatment could depend on the individual host immune response to the viral infection. In this setting, our findings advocate encouraging future clinical research focused on a more precise and personalized medicine for COVID-19 patients, aimed to identify sets of patients in whom corticosteroid treatment yield clear benefits without unfavorable outcomes in long-term.